Stathelle og Brevik. Foto: Snorre E Johnsen 
**Bamble** er en kommune i Telemark fylke.

Kommunen omfatter byene Stathelle, Langesund og tettstedet Herre. Kommunens administrative senter ligger i Langesund, som også er åsted for de største delene av kommunens kultur og idrettsliv. Om sommeren arrangeres en rekke konserter på Wrightegaarden og det er mange badegjester i Steinvika og Krogshavn. I tillegg finner fem festivaler sted i Langesund. Idrettshallen «Skjærgårdshallen» er også flittig brukt av kommunens idrettslag.

Kommunens handelssentrum er Stathelle, med Alti Brotorvet og andre butikksenter, det hele samlet ved enden av den gamle Breviksbroen. Både Stathelle og Langesund har gammel trebebyggelse.

Kystområdet mot sør med sin skjærgård er om sommeren rekreasjonsområde (med Skjærgårdsparken) for turister, og har i overkant av 2000 hytter. Bamble har den nest lengste kystlinjen i Telemark, fra Vollsfjorden i nordøst til Fossingfjorden i sørøst.

Grenda Valle har tettbebyggelse, men oppfyller ikke kriteriene for tettsted etter Statistisk sentralbyrås definisjon. 

Bamble grenser til Kragerø, Drangedal, Skien og Porsgrunn kommune, og er en del av regionen som kalles Grenland.

Bamble er delt inn i fem grunnkretser: Langesund, Stathelle, Vest-Bamble, Midt-Bamble og Herre. Grensen til Vest-Bamble går ved Essadumpa.

Natur og geografi
-----------------

Denne delen av Telemark tilhører det svekonorvegiske grunnfjellsskjoldet og består av to geologiske hovedformasjoner: Et underlag av 1450–1600 millioner år gammel skifer, kvartsitt, marmor og amfibolitt med noe hornblendegneis, og ovenpå dette, sure overflatestrukturer av både granitt og granodioritt (henholdsvis 1000–1250 mill år gammelt, og stedvis 1480–1550 millioner år gammelt). Det er også noe ganger av gabbro og dioritt, sjeldnere eklogitt. Den kaledonske fjellkjedefoldingen nådde ikke ned hit. Forkastningene går i sørvest-nordøst retning.

Vennskapsbyer
-------------

* Islands flagg Akranes
* Finlands flagg Närpes
* Danmarks flagg Tønder
* Sveriges flagg Västervik

Bamble er med disse kommunene medlem i «foreningen Norden» som samarbeider om vennskapsbyer på tvers av landegrensene.

Tettstedet «Grenland»
---------------------

Sammen med Skien, Siljan, Porsgrunn og Brevik utgjør Bamble distriktet Grenland. Statistisk sentralbyrå (SSB) definerer en stor sammenhengende tettbebyggelse gjennom kommunene Skien og Porsgrunn og Bamble som ett tettsted, og dette tettstedet hadde 95 763 innbyggere per 1. januar 2023 (Skien 50 607, Porsgrunn 34 754, Bamble 10 402). Statistisk sentralbyrå betrakter Porsgrunn/Skien med rang 7 av 990.

Politikk
--------

Se også utfyllende artikkel: Kommunestyrevalg i Bamble.

### Kommunestyrevalget 2023

| Parti | Prosent | Stemmer | Mandater | Medlemmer avformannskapet |
| --- | --- | --- | --- | --- |
| % | ± | totalt | ± | totalt | ± |
| Fremskrittspartiet | 36,3 | +17,7 | 2 543 | +1 258 | 12 | +6 | 3 |
| Arbeiderpartiet | 23,6 | −11,5 | 1 656 | −778 | 8 | −4 | 2 |
| Høyre | 13,4 | 0 | 940 | +10 | 4 |  | 2 |
| Senterpartiet | 9,8 | −4,2 | 684 | −286 | 3 | −2 | 1 |
| Kristelig Folkeparti | 4,6 | +0,2 | 326 | +20 | 2 | +1 | 1 |
| Rødt | 4,5 | −0,3 | 318 | −13 | 2 |  | 1 |
| Sosialistisk Venstreparti | 4,0 | +1,3 | 277 | +92 | 1 |  | 1 |
| Venstre | 3,8 | +1,7 | 267 | +125 | 1 | +1 |  |
| Andre |  | −4,9 |  | −343 |  | −2 |  |
| Valgdeltakelse/Total | 62,3 % | 7 105 | 33 | 11 |
| **Ordfører:** Jon Pieter Flølo (Frp) | **Varaordfører:** Lars Inge Rønholt (H) |
| Merknader: Kilde:  og  |

Bamble kommune har siden 2011 et ungdomsråd som har sitt møtested på rådhuset i Bamble.

Næringsliv
----------

Jordbruk, skogbruk og fiskeri er tradisjonelle næringsveier i Bamble. Det er flere industrianlegg i kommunen; Ineos har petrokjemifabrikker på Rafnes og Rønningen, skipsteknologifirmaet Skarpenord AS holder til i kommunen, og fra gammelt av har tettstedet Langesund hatt mekaniske verksted. Snekketypen Skager 660 bygges fra bunnen av i Langesund i Bamble.

Tidligere drev Ødegården Verk utvinning av apatitt.

Kultur
------

### Tusenårssted

Bamble rådhus på Nordens plass i Langesund.
Bamble kirke har vært forbilde for flere andre norske kirker. Foto: Hallvard Straume 
Langøytangen fyr ved Langesund.
Kommunens tusenårssted er friområdet i Krogshavn, i Langesund. Det ble annonsert i lokalpressen etter forslag, og av flere muligheter ble Krogshavn valgt. De statlige føringene sa at«tusenårsstedet skulle være et møtested, en arena som tilbyr til fellesskap». Det fulgte også med penger til etablering av tusenårsstedet, og disse ble brukt til beplanting og montering av en stor steingrill. Argumentasjonen for å velge Krogshavn var at det alt ble brukt til en mengde aktiviteter som friluftsarrangement, bading, fiske, friluftsliv og konserter. I tillegg ble det pekt på at stedet rommer et stort antall personer og har gode parkeringsmuligheter.

### Severdigheter

Wrightegaarden (med konserter), bygdeborgen på Storås, Olavskirken ruin (Skeidi), Bamble kirke, Tangen fort, Cudrios sjøbod (museum Langesund) og den naturskjønne Trosbyfjorden med historiske Sekkekilen. Kjønnøya er også blant lokale attraksjoner.

Bamble kommune inngår som en del av *Gea Norvegica Geopark*.

Bamble har to broforbindelser østover over Frierfjorden til Porsgrunn kommune: Breviksbrua (åpnet 1962) og Grenlandsbrua (åpnet 1996). Grenlandsbrua er den høyeste fastlandskonstruksjonen i Norge, med et tårn på 166 m.

Kjente personer fra Bamble
--------------------------

* Bent Blehr (177–1828), forretningsmann og stortingsrepresentant
* Marie Høeg (1866–1949), kvinnesaksforkjemper og fotograf
* Thor Thorvaldsen (1909–1987), norsk seiler og olympisk mester
* Atle Selberg (1917–2007), professor og matematiker (Princeton University, USA)
* Kjell Bohlin (1928–2011), stortingsrepresentant (Ap) 1977–89, ordfører i Bamble, fylkesmann i Telemark 1989–1998.
* Ruth Ryste (1932–2023), fagforeningsleder og politiker (Ap), sosialminister 1978–1979
* Ernst Wroldsen (1944–), stortingsrepresentant (Ap) for Vestfold 1981–1993
* Bjørn Kjellemyr (1950–) jazzmusiker (bass)
* Ivo de Figueiredo (1966–), historiker og sakprosaforfatter
* Jørn Lier Horst (1970–), kriminalforfatter
* Vidar Busk (1970–), musiker og bluesartist
* Bård Hoksrud (1973–), stortingsrepresentant (FrP), landbruksminister 2018–2019
* Daniel og Simen

### Bygdebok

* C. S. Schilbred: *Bygdebok for Bamble. I. Gårdenes historie til omkring 1814*, utgitt av Bamble kommune, Oslo 1968.

Referanser
----------

1. ↑  «Arealstatistikk for Norge». *Kartverket*. 1. januar 2020.
2. 1 2  «09280: Areal (km²), etter region, arealtype, statistikkvariabel og år». *Statistisk sentralbyrå*. 1. januar 2020.
3. ↑  «07459: Alders- og kjønnsfordeling i kommuner, fylker og hele landets befolkning (K) 1986 - 2023». Statistisk sentralbyrå. 21. februar 2023.
4. ↑  Bamble kommune, festivaler Arkivert 23. mars 2012 hos Wayback Machine.
5. ↑  *Berggrunnskart over Norge*, NGU 2006. (kart Arkivert 18. januar 2015 hos Wayback Machine.)
6. ↑  valgresultat.no
7. ↑  «Møte i kommunestyret 05.10.2023». Bamble kommune.
8. ↑  «Barn-og unges kommunestyre/Ungdomsrådet i Bamble». ung.no. Arkivert fra originalen 6. november 2018. Besøkt 5. november 2018.
9. ↑  Kjell Woje: *Arbeiderne ved Ødegården verk i Bamble 1874-1901*. 2001, 200s

Eksterne lenker
---------------

* Offisielt nettsted Rediger på Wikidata

* (en) Bamble – kategori av bilder, video eller lyd på Commons Rediger på Wikidata
* (no) Bamble kommunes hjemmeside
* (no) «Bamble» i *Store norske leksikon*
* (no) Kommunefakta Bamble - Statistisk sentralbyrå
* (no) Det skjer i Bamble
* (no) Bamble på facebook
* (no) Bamble i bilder

|  |  |
| --- | --- |
|  | Wiktionary: Bamble – ordbokoppføring |


| * v
* d
* r
Kommuner i Telemark |
| --- |
| Telemark | Bamble **·** Drangedal **·** Fyresdal **·** Hjartdal **·** Kragerø **·** Kviteseid **·** Midt-Telemark **·** Nissedal **·** Nome **·** Notodden **·** Porsgrunn **·** Seljord **·** Siljan **·** Skien **·** Tinn **·** Tokke **·** Vinje | Norges flagg |
| **Tidligere kommuner:** Brevik **·** Bø **·** Eidanger **·** Gjerpen **·** Gransherad **·** Heddal **·** Holla **·** Hovin **·** Langesund **·** Lunde **·** Lårdal **·** Mo **·** Rauland **·** Sannidal **·** Sauherad **·** Skåtøy **·** Solum **·** Stathelle |

|  |  |
| --- | --- |
| Oppslagsverk/autoritetsdata | Store norske leksikon **·** Lokalhistoriewiki **·** GND **·** GeoNames **·** Sentralt stedsnavnregister **·** MusicBrainz
 |